b'\n_START_ARTICLE_\nPlinovod Nabucco\n_START_PARAGRAPH_\nPlinov\xc3\xb4d Nab\xc3\xbacco je \xc5\xa1e nerealiziran projekt plinovoda, ki naj bi povezal vire iz Srednje Azije in Zakavkaza in Bli\xc5\xbenjega vzhoda s porabniki na Balkanu in v Srednji Evropi. Plinovod Nabucco bi povezal vzhod Tur\xc4\x8dije s plinskim vozli\xc5\xa1\xc4\x8dem Baumgarten blizu Dunaja v Avstriji, z odcepi za potrebe porabnikov zemeljskega plina ob poti.  Projekt vodi konzorcij na \xc4\x8delu z avstrijsko dru\xc5\xbebo OMV. Projekt podpira EU, kot mo\xc5\xbenost za strate\xc5\xa1ko izbolj\xc5\xa1anje razmerja z Rusijo glede dobav zemeljskega plina. _NEWLINE_Plinovod Nabucco je deloma konkuren\xc4\x8den Gazpromovemu projektu Ju\xc5\xbeni tok, zlasti glede virov plina. Gazprom je namre\xc4\x8d \xc5\xbee zakupil trenutno dosegljive koli\xc4\x8dine plina v Turkmenistan, \xc5\xbeeli pa prehiteti Nabucco tudi pri virih v Azerbejd\xc5\xbeanu._NEWLINE_Zmogljivost plinovoda bi naj bila 30 milijard, predvidena cena pa okoli 8 milijard evrov.\n_START_SECTION_\nNabucco - West\n_START_PARAGRAPH_\nPo najavi v novembru 2011 sta vladi Azerbajd\xc5\xbeana in Tur\xc4\x8dije podpisali dogovor o izgradnji Trans-Anatolskega plinovoda (TANAP). Plinovod bi naj potekal od plinskih polj v Azerbajd\xc5\xbeanu (v za\xc4\x8detku s polja Shah Deniz) do Vzhodne Trakije na pragu EU. Z izgradnjo TANAP postaja vzhodni del projekta Nabucco odve\xc4\x8d, zato je konzorcij Nabucco predlo\xc5\xbeil projekt Nabucco - West (Nabucco - Zahod). Odlo\xc4\x8ditev o izgradnji plinovoda mora biti skupna odlo\xc4\x8ditev investitorjev v plinovod in lastnikov plina iz Shah Deniza, da bodo dejansko uporabili plinovod za transport v podalj\xc5\xa1ku od TANAP do Srednje Evrope in ne kake druge mo\xc5\xbenosti.'